צו בדבר סילוק מבנים חדשים (יהודה והשומרון)

{{ח:התחלה}}
{{ח:כותרת|צו בדבר סילוק מבנים חדשים (יהודה והשומרון) (מס׳ 1797), התשע״ח–2018}}

{{ח:פתיח-התחלה}}
{{ח:תיבה|קמצ״ם 246, 8300 {{מוקטן|(צו 1797)}}|צו בדבר הוראות ביטחון [נוסח משולב] (יהודה והשומרון)}}; {{ח:תיבה|קמצ״ם, 251, 9271 {{מוקטן|(צו 1811)}}|תיקון מס׳ 1}}, {{ח:תיבה|9302|ת״ט}}; {{ח:תיבה|קמצ״ם, 252, 9487 {{מוקטן|(צו 1846)}}|הארכת תוקף}}; {{ח:תיבה|קמצ״ם, 257, 11420 {{מוקטן|(צו 2046)}}|הארכת תוקף מס׳ 2}}; {{ח:תיבה|קמצ״ם, 261, 12050 {{מוקטן|(צו 2121)}}|תיקון מס׳ 2}}; {{ח:תיבה|קמצ״ם 265, 12455 {{מוקטן|(צו 2150)}}|תיקון מס׳ 3}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי כמפקד כוחות צה״ל באזור ויתר סמכויותיי לפי כל דין ותחיקת ביטחון, הנני מצווה בזה לאמור:
{{ח:סוגר}}
{{ח:מפריד}}

{{ח:סעיף|1|הגדרות|תיקון: 2150}}
{{ח:ת}} בצו זה –
{{ח:ת|סוג=הגדרה}} ”בינוי“ – כמשמעותו {{ח:חיצוני|חוק תכנון ערים, כפרים ובנינים|בחוק התכנון}};
{{ח:ת|סוג=הגדרה}} ”היתר בניה“ – כמשמעותו {{ח:חיצוני|חוק תכנון ערים, כפרים ובנינים|בחוק התכנון}};
{{ח:ת|סוג=הגדרה}} ”חוק התכנון“ – {{ח:חיצוני|חוק תכנון ערים, כפרים ובנינים|חוק תכנון ערים כפרים ובניינים, חוק זמני מס׳ 79 לשנת 1966}};
{{ח:ת|סוג=הגדרה}} ”מבנה חדש“ – כל בינוי והעבודות להקמתו, לרבות בינוי שהוקם טרם חתימתו של צו זה ולמעט מבנה יביל; ובלבד שבמועד מתן ההוראה לסילוק המבנה, לא הסתיימו העבודות להקמת הבינוי או שלא חלפו יותר משישה חודשים מיום שהסתיימו, ולעניין בית מגורים – בית המגורים לא אוכלס או שלא חלפו יותר מ־30 ימים מהיום שאוכלס;
{{ח:ת|סוג=הגדרה}} ”מבנה יביל“ – כהגדרתו {{ח:חיצוני|תקנות בדבר העברת טובין (הובלת מבנים יבילים) (יהודה והשומרון)|בתקנות בדבר העברת טובין (הובלת מבנים יבילים) (יהודה והשומרון), התשנ״ג–1993}};
{{ח:ת|סוג=הגדרה}} ”פקח“ – פקח ביחידה המרכזית לפיקוח במינהל האזרחי, או קצין תיאום תשתיות במפקדת תיאום וקישור מרחבית;
{{ח:ת|סוג=הגדרה}} ”ועדת המשנה לפיקוח“ – כהגדרתה {{ח:חיצוני|צו בדבר תכנון ערים, כפרים ובנינים (יהודה והשומרון)|בצו בדבר תכנון ערים, כפרים ובנינים (יהודה והשומרון) (מס׳ 418), התשל״א–1971}}.

{{ח:סעיף|2|דרישת הצגת היתר בניה}}
{{ח:ת}} מצא פקח כי במקרקעין הוקם מבנה חדש, רשאי לדרוש כי יוצג לו היתר הבנייה מכוחו הוקם המבנה.

{{ח:סעיף|3|חובת הצגת היתר בניה}}
{{ח:ת}} כל אדם המחזיק במבנה חדש, או מי מטעמו (להלן – מחזיק) יציג בפני פקח את היתר הבנייה עבור הבינוי לפי דרישת הפקח כאמור {{ח:פנימי|סעיף 2|בסעיף 2}}.

{{ח:סעיף|4|הוראה לסילוק מבנה חדש|תיקון: 1811}}
{{ח:ת}} לא הוצג לפקח היתר בנייה על ידי המחזיק, והתקיימו התנאים המפורטים {{ח:פנימי|סעיף 6|בסעיף 6(א)(2) לצו זה}}, יהיה רשאי הפקח ליתן למחזיק שלפי מראית עין מלאו לו שמונה־עשרה שנים, הוראה לסלק את המבנה החדש לפי הנוסח {{ח:פנימי|תוספת 1|שבתוספת הראשונה לצו זה}} (להלן – הוראה); לא אותר מחזיק שלפי מראית עין מלאו לו שמונה־עשרה שנים בשקידה ראויה וסבירה, תומצא ההוראה בדרך של הדבקה על קיר חיצוני או על דלת של המבנה החדש או במקום אחר בולט לעין במקרקעין שבהם הוקם המבנה החדש; בעת ההמצאה ירשום הפקח בגוף ההוראה את יום ההמצאה ויתעד את ההמצאה בצילום.

{{ח:סעיף|5|בקשה לביטול הוראה לסילוק מבנה חדש|תיקון: 1811, 2150}}
{{ח:תת|(א)}} מחזיק שיש בידיו היתר בנייה כדין או הוכחה שלא התקיים אחד התנאים המפורטים {{ח:פנימי|סעיף 6|בסעיפים 6(א)(2)}} {{ח:פנימי|סעיף 6|ו־6(א)(3) לצו זה}}, רשאי להגיש למנהל יחידת הפיקוח במינהל האזרחי ולרע״ן תשתית במינהל האזרחי בקשה בכתב לביטול ההוראה תוך 96 שעות מהמצאתה לפי {{ח:פנימי|סעיף 4|סעיף 4 לצו זה}}; הוגשה בקשה לביטול ההוראה כאמור, ידון בה מנהל יחידת הפיקוח או רע״ן תשתית במינהל האזרחי.
{{ח:תת|(ב)}} הוגשה בקשה לביטול הוראה מבלי שצורף אליה היתר בנייה כדין או מבלי שצורפה אליה הוכחה שלא התקיים אחד התנאים המפורטים {{ח:פנימי|סעיף 6|בסעיפים 6(א)(2)}} {{ח:פנימי|סעיף 6|ו־6(א)(3) לצו זה}}, לא יהיה בהגשתה כדי לעכב את ביצוע ההוראה; פנייה למנהל האזרחי, לרבות ללשכת התכנון המרכזית בו, להסדרה תכנונית או אחרת של הבינוי לא תיחשב כבקשה לביטול הוראה.
{{ח:תת|(ג)}} לא יבטל מנהל יחידת הפיקוח או רע״ן תשתית במינהל האזרחי הוראה, אלא אם כן הוכח לו שהקמת המבנה החדש בוצעה בהתאם להיתר בנייה כדין או אם שוכנע שלא התקיים אחד התנאים המפורטים {{ח:פנימי|סעיף 6|בסעיפים 6(א)(2)}} {{ח:פנימי|סעיף 6|ו־6(א)(3) לצו זה}} או שנפל בהוראה פגם חמור בשלו יש לבטלה.
{{ח:תת|(ד)}} החלטת מנהל יחידת הפיקוח או רע״ן תשתית במינהל האזרחי תומצא לידי המחזיק מגיש הבקשה.

{{ח:סעיף|6|סילוק מבנה חדש|תיקון: 1811}}
{{ח:תת|(א)}} לא הוסר המבנה החדש ולא הוגשה בקשה לביטול ההוראה או שבקשה כאמור נדחתה, רשאי הפקח לסלקו מן המקרקעין וכן כל המחובר לו וכן להשיב את מצב המקרקעין לקדמותו בתום 96 שעות ממתן הוראה לפי {{ח:פנימי|סעיף 4|סעיף 4 לצו זה}} או מהמצאת ההחלטה בבקשה לביטול ההוראה, לפי העניין, אם נתקיימו כל אלו:
{{ח:תתת|(1)}} {{ח:הערה|(בוטלה);}}
{{ח:תתת|(2)}} לא חלפו שישה חודשים ממועד סיום העבודות להקמת המבנה החדש ולעניין בית מגורים – לא חלפו 30 ימים מהמועד בו אוכלס ופקח, קצין צה״ל, קצין משטרה או נושא משרה ציבורית אחר אישר זאת, לפי ידיעתו, בהצהרה החתומה בידו; ההצהרה תיערך לפי הנוסח {{ח:פנימי|תוספת 2|בתוספת השנייה לצו זה}};
{{ח:תתת|(3)}} לא חלפו 120 ימים מהמועד בו הומצאה ההוראה לפי {{ח:פנימי|סעיף 4|סעיף 4 לצו זה}};
{{ח:תתת|(4)}} לאחר התייעצות עם היועץ המשפטי או נציגו, נתן ראש המינהל האזרחי או מי שהוסמך לכך על ידו, אישור לסילוק המבנה החדש; אישור כאמור יינתן בכתב, אלא אם כן קיימת מניעה לכך מחמת נסיבות העניין; במקרה כאמור, יתועד האישור מיד עם הסרת המניעה.
{{ח:תת|(ב)}} על אף האמור בסעיף (א), לא תבוא במניין הימים, התקופה במהלכה היה תלוי ועומד צו שיפוטי המונע סילוק כאמור והתקופה במהלכה הייתה תלויה ועומדת בקשה לביטול ההוראה לפי {{ח:פנימי|סעיף 5|סעיף 5 לצו זה}}.

{{ח:סעיף|7|הודעה על סילוק מבנה חדש}}
{{ח:ת}} סולק מבנה חדש כאמור {{ח:פנימי|סעיף 6|בסעיף 6}}, ימסור הפקח לידי המחזיק הודעה על סילוק מבנה חדש, בנוסח המצורף {{ח:פנימי|תוספת 3|בתוספת השלישית לצו זה}}; לא אותר מחזיק שלפי מראית עין מלאו לו שמונה־עשרה שנים בשקידה ראויה וסבירה, יציב הפקח את ההודעה במקום בולט באתר בו סולק המבנה החדש.

{{ח:סעיף|8|דרישה לפיצויים}}
{{ח:תת|(א)}} מחזיק יהיה רשאי להביא טענותיו בכתב נגד סילוק מבנה חדש בפני ועדת המשנה לפיקוח ולדרוש פיצויים בגין סילוק מבנה חדש בתוך 45 ימים ממועד הסילוק; ועדת המשנה לפיקוח תהא רשאית להאריך את המועד האמור מטעמים שיירשמו.
{{ח:תת|(ב)}} לדרישת הפיצויים יצרף המחזיק את היתר הבנייה, שומת עלויות הקמת המבנה החדש וכן כל מסמך רלוונטי אחר שיש בו כדי לבסס את טענותיו ואת דרישתו לפיצויים.
{{ח:תת|(ג)}} ועדת המשנה לפיקוח תדון בבקשה תוך 45 ימים ממועד הגשתה והיא רשאית לצורך כך לדרוש מהמחזיק או מכל גורם במינהל האזרחי להציג בפניו כל מסמך שיידרש לשם בירור הטענות; לדיוני ועדת המשנה לפיקוח לפי סעיף זה, יזומן קמ״ט אוצר במינהל האזרחי, או נציגו, וישמש בדיונים אלה כחבר שלא מן המניין.
{{ח:תת|(ד)}} מצאה ועדת המשנה לפיקוח כי הקמת המבנה החדש נעשתה מכוח היתר בנייה כדין, או כי נתקיימו טעמים מיוחדים אחרים המצדיקים זאת, תורה על תשלום פיצויים למחזיק.
{{ח:תת|(ה)}} החלטת ועדת המשנה לפיקוח תומצא למחזיק.

{{ח:סעיף|9|פיצויים}}
{{ח:ת}} שיעור הפיצויים ייקבע בהתאם לעלות הקמת המבנה החדש שסולק, בהתאם לערכו במועד הסילוק, אולם ועדת המשנה לפיקוח תהיה רשאית, מטעמים מיוחדים שיירשמו, להפחית את שיעור הפיצויים; ועדת המשנה לפיקוח תהיה רשאית למנות שמאי לצורך הערכת עלות הקמת המבנה החדש.

{{ח:סעיף|10|ועדת השגה לעניין פיצויים}}
{{ח:תת|(א)}} ראש המינהל האזרחי ימנה ועדת השגה שתדון בהשגות על פיצויים לפי צו זה (להלן בסעיף זה – ועדת השגה), אשר תורכב מקצין המינהל האזרחי בדרגת סא״ל שיכהן כיו״ר הוועדה, מנהל לשכת התכנון המרכזית במינהל האזרחי או נציגו והיועץ המשפטי או נציגו.
{{ח:תת|(ב)}} מחזיק יהיה רשאי להשיג לפני ועדת השגה על החלטת ועדת המשנה לפיקוח שלא ליתן פיצוי בגין סילוק מבנה חדש לפי {{ח:פנימי|סעיף 8|סעיף 8 לצו}} או על גובה הפיצוי שניתן לפי {{ח:פנימי|סעיף 9|סעיף 9 לצו}}.
{{ח:תת|(ג)}} השגה תוגש תוך 45 ימים מיום המצאת ההחלטה לידי המשיג; ועדת ההשגה תהיה רשאית להאריך את המועד האמור מטעמים שיירשמו.
{{ח:תת|(ד)}} ועדת ההשגה תהא רשאית לזמן את המשיג, את נציג יחידת הפיקוח או כל גורם נדרש אחר לדיון בפניה, וכן תהא רשאית לדרוש מהם להציג בפניה כל מסמך שיידרש לשם בירור הטענות.
{{ח:תת|(ה)}} ועדת ההשגה תערוך פרוטוקול בכתב והעתקו יימסר למשיג.
{{ח:תת|(ו)}} החלטת ועדת ההשגה תומצא לידי המשיג.

{{ח:סעיף|11|שמירת דינים}}
{{ח:תת|(א)}} אין בקיומם או אי קיומם של הליכים מכוח {{ח:חיצוני|חוק תכנון ערים, כפרים ובנינים|חוק התכנון}} על מנת לסייג סמכויות מכוח צו זה.
{{ח:תת|(ב)}} אין באמור בצו זה כדי לשלול תרופה ממי שמצא עצמו נפגע מהפעלת סמכות בצו זה.
{{ח:תת|(ג)}} אין בקיומם של הליכים מכוח צו זה כדי לפטור אדם מאחריות פלילית בשל ביצוע עבירה לפי {{ח:חיצוני|חוק תכנון ערים, כפרים ובנינים|חוק התכנון}}.

{{ח:סעיף|12|תוקף|תיקון: 1846, 2046, 2121}}
{{ח:תת|(א)}} תוקפו של צו זה יחל 60 יום ממועד חתימתו.
{{ח:תת|(ב)}} {{ח:הערה|(בוטל).}}
{{ח:תת|(ג)}} {{ח:הערה|(בוטל).}}

{{ח:סעיף|13|שם|תיקון: 2121}}
{{ח:ת}} {{ח:הערה|צו זה ייקרא:}} {{ח:הערה|”}}צו בדבר סילוק מבנים חדשים (יהודה והשומרון) (מס׳ 1797), התשע״ח–2018{{ח:הערה|“.}}

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 4|סעיף 4}})}}}}
{{ח:קטע3||הוראה על סילוק מבנה חדש}}

{{ח:סעיף*|||תיקון: 1811, 2150}}
{{ח:ת}} {{ח:הערה|(הטופס הושמט).}}

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 6|סעיף 6}})}}}}
{{ח:קטע3||הצהרה}}

{{ח:סעיף*|||תיקון: 2150}}
{{ח:ת}} {{ח:הערה|(הטופס הושמט).}}

{{ח:קטע2|תוספת 3|תוספת שלישית}}
{{ח:קטע4||{{ח:הערה|({{ח:פנימי|סעיף 7|סעיף 7}})}}}}
{{ח:קטע3||הודעה על סילוק מבנה חדש}}

{{ח:סעיף*|||תיקון: 2150, 251/ת״ט}}
{{ח:ת}} {{ח:הערה|(הטופס הושמט).}}

{{ח:חתימות|ב׳ באייר התשע״ח (17 באפריל 2018)}}
* '''נדב פדן, אלוף'''
מפקד כוחות צה״ל באזור יהודה והשומרון
{{ח:סוגר}}
{{ח:סוף}}
[[קטגוריה:בוט חוקים]]